b"\n_START_ARTICLE_\nEra-more\n_START_PARAGRAPH_\nEra-more (European Research Area MObile REsearchers) je evropska mre\xc5\xbea centrov za mobilnost raziskovalcev. Slovenski center, ki deluje v okviru Cmepiusa, je del mre\xc5\xbee ve\xc4\x8d kot 200 tovrstnih centrov \xc5\xa1irom Evrope in nudi pomo\xc4\x8d raziskovalcem in njihovim dru\xc5\xbeinam na vseh podro\xc4\x8djih, ki zadevajo njihovo poklicno in zasebno \xc5\xbeivljenje.\n_START_SECTION_\nInformacije za raziskovalce\n_START_PARAGRAPH_\nTako center nudi informacije o mo\xc5\xbenostih za raziskovalno delo in zaposlitve v evropski raziskovalni skupnosti (na univerzah, v industriji, v raziskovalnih organizacijah, fundacijah), prakti\xc4\x8dne informacije administrativne in pravne narave, povezane z mobilnostjo (vstopne vize, socialno zavarovanje, dav\xc4\x8dne obveznosti), informacije s podro\xc4\x8dja kulturnih in dru\xc5\xbeinskih zadev (nastanitve, \xc5\xa1olanje, otro\xc5\xa1ko varstvo, jezikovni te\xc4\x8daji) in drugo.\n_START_SECTION_\nNacionalni in vseevropski portal\n_START_PARAGRAPH_\nEna izmed podpornih aktivnosti za raziskovalce je tudi nacionalni spletni portal, ki deluje kot del vseevropskega portala za mobilnost raziskovalcev. Le-ta bo poleg zgoraj na\xc5\xa1tetih informacij, ponujal \xc5\xa1e mo\xc5\xbenost, da raziskovalne organizacije ogla\xc5\xa1ujejo prosta delovna mesta in i\xc5\xa1\xc4\x8dejo kandidate, primerne za zaposlitev ter mo\xc5\xbenost da posamezniki (raziskovalci) svoje \xc5\xbeivljenjepise vnesejo v zbirko podatkov za delovna mesta raziskovalcev (Researcher's Mobility Job Database)."